open-index/open-wikipedia-markdown huggingface dataset:
שונית פרג'י

**שונית חמד-פרג'י** (נולדה ב-8 בינואר 1987) היא דוגמנית ישראלית. נבחרה לנערת ישראל (מקום שני בתחרות מלכת היופי) לשנת 2008, ועל כן ייצגה את ישראל במיס יוניברס (מיס תבל) 2008.

## ביוגרפיה
שונית פרג'י נולדה וגדלה בקריית טבעון, ללילי בעלת מכון לחיטוב הגוף, ולעמי מדריך ימאות.

היא השתתפה בתחרות מלכת היופי 2008 ושם זכתה בתואר נערת ישראל (המקום השני), כחביבת הקהל. לאחר מכן היא נסעה לייצג את ישראל בתחרות מיס יוניברס (מיס תבל) 2008, שנערכה באותה שנה בווייטנאם.

היא השתתפה בתצוגות אופנה ובקמפיינים של מותגים ישראלים כגון "גולברי", "הוניגמן", "קרייזי ליין" ,"פמינה" ו"בוניטה דה מאס", וגם דגמנה בשבוע האופנה בפריז. בנוסף הובילה את הקמפיין לשעוני "עדי", וכיכבה על השער של מוסף הנשים של ידיעות אחרונות "זמנים מודרניים".

ב-2011 הופיעה במגזין בגדי הים של "בלייזר".

ב-2011 התמודדה בתוכנית המציאות "הישרדות איי קמרינס" בערוץ 10, והייתה למודחת ה-14.

## חיים אישיים
בשנת 2012 התארסה לכדורגלן תומר חמד. ב-19 ביוני 2013 השניים נישאו באירוע מצומצם עקב פציעתו של חמד כחודש לפני כן. לשניים יש חמש בנות.

## קישורים חיצוניים

* 
* 
* 
* 
* 
* דליה בן ארי, שונית פרג'י חמד: "אנחנו משתדלים שהלידות יהיו בפגרה של הליגה", באתר את, 16 ביוני 2022
* 
* 

## הערות שוליים

קטגוריה:משתתפות בתחרות מלכת היופי (ישראל)
קטגוריה:משתתפות בתחרות מיס תבל 2008
קטגוריה:מתחרי הישרדות (ישראל)
קטגוריה:דוגמניות ישראליות
קטגוריה:דוגמנים ישראלים
קטגוריה:קריית טבעון: אישים
קטגוריה:בוגרות בית הספר התיכון ע"ש חיים גרינברג
קטגוריה:בוגרי בית הספר התיכון ע"ש חיים גרינברג
קטגוריה:בוגרות המרכז הבינתחומי הרצליה
קטגוריה:בוגרי המרכז הבינתחומי הרצליה
קטגוריה:ישראליות שנולדו ב-1987
קטגוריה:ישראלים שנולדו ב-1987
רוסטלקום

ממוזער|לוגו החברה הישן
ממוזער|משרדי החברה במוסקבה
**רוסטלקום** (ברוסית: **Ростелеком**) היא חברת תקשורת רוסית המספקת שירותי טלפון ואינטרנט. החברה הוקמה ב-1993 כחברה ממשלתית האחראית על שירותי התקשורת במדינה, שהופרדו ממשרד התקשורת שבמסגרתו הוענקו שירותים אלה עד להקמת החברה ב-23 בספטמבר 1993.

זו אחת מהחברות הגדולות ברוסיה ונסחרת בבורסת מוסקבה, בורסת לונדון ובבורסת פרנקפורט. לחברה למעלה ממאה מיליון מנויים.

החברה נוטלת חלק בפרויקטים ממשלתיים בתחום התקשורת האלקטרונית והיא מפתחת את מיזם הממשל האלקטרוני (לרבות פורטל השירותים הממשלתיים) ואת מערכת המחשוב של הבחירות לפרלמנט ולנשיאות.

החברה מחזיקה ברשת התקשורת הגדולה במדינה ואורכו מגיעה לכ-500 אלף קילומטרים.

מטה החברה במוסקבה ולה גם משרד משני בסנקט פטרבורג.

## שירותי החברה
* שרותי טלפוניה מקומית ובינעירונית. לרוסטלקום תשתית טלפוניה הגדולה ברוסיה, עם מרכזיות הפרוסות בכל רחבי המדינה.
* שרותי רט"ן
*חיבור פס רחב לאינטרנט באמצעות הטכנולוגיות ADSL, ו-VDSL
* שירותי ספק אינטרנט
*רשתות IP/VPN
*אבטחת רשתות תקשורת
* שירותי תקשורת בינלאומית באמצעות כבלים תת-ימיים
* שרותי תמסורת

## חברות בת

## קישורים חיצוניים

* 

## הערות שוליים

קטגוריה:גופים רוסים שהוטלו עליהם סנקציות של מחלקת האוצר של ארצות הברית
קטגוריה:חברות הנסחרות בבורסה לניירות ערך במוסקבה
קטגוריה:חברות ממשלתיות ברוסיה
קטגוריה:חברות ממשלתיות שהופרטו
קטגוריה:חברות תקשורת רוסיות
לינדן אשבי

**קלרנס לינדן גארנט אשבי השלישי** (באנגלית: **Clarence Linden Garnett Ashby III**; נולד ב-23 במאי 1960) הוא שחקן אמריקאי.

## ביוגרפיה
נולד באטלנטיק ביץ'  שבפלורידה, בנם של אלינור ושל קלרנס לינדן גארנט אשבי הבן. לאחר סיום לימודי התיכון למד בפורט לואיס קולג'  בדוראנגו  שבקולורדו, אבל פרש לפני קבלת התואר על מנת להפוך לשחקן. למד משחק בנייבורהוד פלייהאוס .

## קריירה
ב-1983 קיבל את תפקידו הראשון באופרת הסבון "אהבות" בתפקיד של קרטיס הלדן. הוא התפרסם ב-1995 משום שגילם בסרט "מורטל קומבט" את דמותו של ג'וני קייג', שהיא אחת מהדמויות הראשיות בסרט.

ב-1997 הוא החל לשחק בסדרה "מלרוז פלייס" כד"ר ברט קופר, רופא מנתח המנהל רומן עם קימברלי.

בשנת 1998 שיחק בסרט הטלוויזיוני של NBC "האגם" לצד סוזנה תומפסון והיילי ג'ואל אוסמנט. בשנת 2005 שיחק במותחן האירוטי "משולש פראי 3: יהלומים בלתי מלוטשים" לצד דיינה מייר. בשנת 2008 שיחק תפקיד קטן באופרת הסבון "ימי חיינו" ובאותה שנה שיחק בסרט האימה "ליל הבכורה".

בשנת 2010 שיחק בסרט הטלוויזיה "אסירה בת 17" בכיכובה של ניקול אנדרסון. בשנת 2011 החל לשחק בסדרת הנוער "זאב צעיר" בתפקיד השריף נוח סטילינסקי ובאותה שנה בסרט הנעורים "ילדות רעות 2", המהווה סרט המשך ל-"ילדות רעות" מ-2004. ב-2019 החל לשחק בסדרת הדרמה "סוחבות" בנטפליקס.

בשנת 2022 שיחק בקומדיה הרומנטית "לבבות הארגמן"; סרט מקורי של שירות הסטרימינג נטפליקס.

## חיים אישיים
הוא נשוי לשחקנית סוזן וולטרס ולזוג שתי בנות.

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1960
שויתי (ישראל שמעון שיין)

"**שויתי**" הוא ציור שיצר הרב ישראל שמעון שיין בירושלים במהלך המחצית השנייה של המאה ה-19. הוא מהווה דוגמה לציור ה"שויתי" המסורתי וגם להתפתחות המוקדמת של הדפוס העברי בירושלים.

הלוח נוצר במהלך המחצית השנייה של המאה ה-19 על ידי הרב ישראל שמעון שיין, כעיטור המשלב טכניקות אמנותיות שונות. כתובת בתחתית העבודה מעידה כי עבודה זו נעשתה כמזכרת "מעיר הקודש ירושלים". מרבית הטקסט צויר ביד בידי האמן, חלקו נצבע בזהב. אולם, מספר עיטורים נעשו בטכניקות הדפס שונות. העיטורים המופיעים בפינות המסגרת העיטורית, כמו גם במקומות נוספים בעבודה, נוצרו כתוצאה מהטבעה של חותמת מרובעת ובה דגם צמחי. בנוסף, בעבודה מופיעים שלושה תיאורים של אתרי הקודש בעיר - הכותל המערבי והר הבית (באמצע), קבר רחל (משמאל) ו-"העיר הק[דושה] ציון וקבר בני דוד" (מימין). תיאורים אלו נעשו מלוח הדפס שנדפס בטכניקה של דפוס בלט והודבקו על העבודה.

## הערות שוליים

קטגוריה:הדפס ישראלי
קטגוריה:אמנות יהודית
בית הכנסת באירקוטסק

שמאל|ממוזער|250px|בית הכנסת באירקוטסק
250px|ממוזער|שמאל|אנדרטה לקורבנות הפאשיזם בחצר בית הכנסת
**בית הכנסת באירקוטסק** הוא בית הכנסת העתיק ביותר ברוסיה, השוכן ברחוב קרל ליבקנכט באירקוטסק. בית הכנסת הראשון במקום נבנה ב-1879 על ידי הסוחרים והקנטוניסטים שגרו בעיר. הוא התחיל לפעול באפריל 1879, אך נשרף כבר ביוני אותה שנה. במקום נבנה הבניין הנוכחי ובית הכנסת החל לפעול בשנת 1882.

בשנת 1931 נלקח הבניין מהקהילה ולא תפקד כבית כנסת. בשנת 1947 הקומה השנייה הוחזרה ליהודים, אך לא התקיימו תפילות במקום עד לשנת 1981. בבניין נאפו מצות ליהודי העיר. בשנות ה-90 של המאה ה-20 חודשה פעילות דתית בבניין בהיקף מלא.

## היסטוריה של הקהילה היהודית
לפני בניית בית הכנסת, היו בעיר ארבעה בתי כנסת קטנים, שהיו מחולקים שתי קבוצות קבוצת הקנטוניסטים וקבוצת הסוחרים.. הסוחרים והקנטוניסטים רצו לבנות בית כנסת גדול יותר, אך לסוחרים לא הייתה קרקע ואילו הקנטוניסטים התקשו להשיג מימון לבנייה. ב-1879 הסתיימה בניית בית הכנסת החדש אך הבניין נשרף תוך זמן קצר. בניית בניין חדש הסתיימה בשנת 1882.

בהתאם להחלטת מוסדות השלטון המקומי מ-4 במאי 1932 הבניין נלקח מהקהילה היהודית והוחזר חלקית לאחר כ15 עשר שנים. בקומה הראשונה היו חנויות והקומה השנייה הוחזרה לקהילה. אחרי נפילת ברית המועצות בית הכנסת הוחזר כולו. ב-27 ביולי (ט' באב) 2004 פרצה בבניין שרפה נוספת, ששרפה כמעט את כולו. ספריית הקודש שנמצאה בבניין נשרפה כמעט כולה, ונקברה בבית הקברות היהודי בעיר. מיד אחרי השרפה החלו יהודי הקהילה במסע גיוס תרומות ושיפוצים, עד שב-2008 נפתח בית הכנסת.

## המקווה
בזמן שיפוץ בית הכנסת נמצאו תרשימים של מקווה שהיה בצדו של הבניין. לאחר חפירות נמצא בור המקווה מכוסה. מספר שנים לאחר מכן שופץ המקווה ונפתח מחדש.

באחד מהדוחות שנשלחו לאדמו״ר הריי״צ על מצב המקוואות ברוסיה הוזכר המקווה של אירקוטסק.

## בניין בית הכנסת
בנין בית הכנסת הוא בן 3 קומות.

קומה ראשונה - בו נמצא חדר כניסה ועמדת השומר, לוח מודעות, קופת צדקה ושני לוחות גדולים עליהם רשומה היסטורית הקהילה ברוסית ובאנגלית. בהמשך הקומה המקווה שהתגלה בזמן השיפוצים. מצד שמאל חדר האוכל ומול הדלת עץ החיים. בהמשך הקומה נמצא האולם תפילה לגברים עזרת הנשים נגישה מהקומה השנייה. מצד ימין בקצה האולם תצוגה של פריטים היסטוריים של הקהילה.

קומה שנייה - בקומה זו פועלים משרדי הקהילה, חברה קדישא, משרד הסוכנות היהודית, מועדון לגיל הזהב, כיתת לימוד וספרייה יהודית.

קומה שלישית - באוקטובר 2018 נפתח בקומה השלישית "מרכז לצעירים" (ברוחם).

## קישורים חיצוניים

* 
* אתר הקהילה
* באירקוטסק חגגו את חנוכת בית הכנסת ששוקם ושוחזר, באתר חב"ד
* החגיגות באירקוטסק נמשכות: הוכנס ספר-תורה נוסף, באתר חב"ד

אירקוטסק
קטגוריה:אירקוטסק
Try Everything

**Try Everything** (בעברית: **נסה הכל**) הוא סינגל שהוקלט על ידי הזמרת-יוצרת הקולומביאנית שאקירה, עבור אולפני ההקלטות של וולט דיסני, כחלק מפסקול הסרט "זוטרופוליס". השיר יצא לאור ב-15 בפברואר 2016, כסינגל הראשון והיחיד מתוך הפסקול.

עם יציאתו נכנס השיר אל המקום ה-63 במצעד הבילבורד הוט 100, הראשון במצעד הלבנוני, והתשיעי במצעד שבוולוניה. השיר קיבל מועמדות בטקס פרסי גראמי ה-59, בקטגוריית - "השיר הטוב ביותר שנכתב לסרט קולנוע, לטלוויזיה או למדיה ויזואלית אחרת", אך הפסיד ל-"", של ג'סטין טימברלייק.

## רקע וכתיבה
השיר נכתב על ידי סיה פרלר, טור הרמנסן ומיקל אריקסן, והופק על ידי סטארגייט. שאקירה הודיעה ברשתות החברתיות, כי היא זו שתבצע את השיר מתוך פסקול הסרט "זוטרופוליס" ובסמוך לכך פרסמה גם את עטיפתו של הסינגל.

השיר הוא שיר בסגנון הפופ, המשלב בתוכו גם את סגנון הדאנס-פופ.

## וידאו קליפ
הווידאו קליפ הנלווה שיצא לשיר שילב בתוכו קטעים מתוך הסרט והציג את שאקירה כשהיא באולפן הקלטות, שרה את השיר ורוקדת לצליליו. בין היתר, הציג הקליפ את דמות הצביה אותה דיבבה שאקירה בסרט "זוטרופוליס".

נכון לנובמבר 2021, מונה הצפיות של הקליפ עומד על כ-680 מיליון צפיות.

## מיקומי שיא
השיר זכה להצלחה רבה כאשר נכנס למצעדים רבים, ואף הגיע למקום הראשון במצעד הלבנוני.

## נתוני מכירות

## קישורים חיצוניים

## הערות שוליים

קטגוריה:שירי שאקירה
קטגוריה:שירי דיסני
קטגוריה:שירים באנגלית
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי מיקל סטורלר אריקסן
קטגוריה:שירים שנכתבו על ידי סיה
קטגוריה:שירים שהופקו על ידי סטארגייט
קטגוריה:שירים מסרטי קולנוע
קטגוריה:סינגלים בהוצאת וולט דיסני רקורדס
קטגוריה:זוטרופוליס (זיכיון)
אלטיס

ממוזער|200px|הלוגו הישן של החברה
**אלטיס אירופה** (**Altice**) הוא שמה של חברת תקשורת וכבלים שמרכזה בהולנד ופועלת גם בצרפת ונמצאת בבעלות איש העסקים פטריק דרהי.

זוהי חברה רב-לאומית הנחשבת לחברת התקשורת השנייה בגודלה בצרפת אחרי אורנג' ופועלת תחת קבוצת התקשורת אלטיס (Altice Media Group). אלטיס היא חברה ציבורית שמניותיה נסחרות בבורסת Euronext.

## היסטוריה
אלטיס רכשה מספר חברות תקשורת בצרפת בשנים 2002-2007, תוך מיזוגן תחת המותג Numericable.

בנובמבר 2013 הודיעה חברת אורנג' כי היא מכרה את אורנג' דומיניקנה לאלטיס תמורת 1.4 מיליארד דולר.

במרץ 2014 רכשה אלטיס את חברת SFR, חברת שירותי הטלפון הסלולרי והאינטרנט השנייה בגודלה בצרפת אחרי Vivendi.

בנובמבר 2014 אושרה רכישת חברת Virgin Mobile צרפת תמורת 325 מיליון אירו.

במאי 2015 רכשה אלטיס 70% ממניות חברת Suddenlink, שלפי הערכות היא חברת הכבלים השביעית בגודלה בארצות הברית, תמורת 9.1 מיליארד דולר.

ביוני 2015 רכשה אלטיס את פורטוגל טלקום ומכרה את קוביסאו לאייפקס צרפת.

ב-17 בספטמבר 2015 הוכרז כי אלטיס תרכוש את Cablevision, ספקית כבלים בניו יורק, תמורת 17.7 מיליארד דולר, כולל החוב שלה.

במאי 2017 חשפה אלטיס לוגו חדש ואת הסיסמה: "ביחד ללא גבולות", והודיעה שהיא תאחד את כל החזקותיה תחת המותג הייחודי "אלטיס" עד אמצע 2018.

## חברות בת
*Portugal Telecom
*Altice USA
*SFR
*MEO
*Sapo
*Suddenlink Communications
*HOT.
** HOT net
** HOT mobile
*Tricom

## קישורים חיצוניים

* 

## הערות שוליים

קטגוריה:חברות צרפתיות
קטגוריה:חברות הנסחרות ביורונקסט
קטגוריה:חברות תקשורת אירופאיות
La Bicicleta

"**La Bicicleta**" (באנגלית "**The Bicycle**", ובעברית: "**אופניים**") הוא סינגל של הזמר הקולומביאני קרלוס ויוס, והזמרת הקולומביאנית שאקירה, מתוך אלבום האולפן ה-19 שלו Vives, ואלבום האולפן ה-11 שלה El Dorado. השיר יצא לאור ב-27 במאי 2016.

בנוסף לכך, השיר זכה בשני פרסי גראמי לטיני בטקס ה-17, כאשר זכה בקטגוריות של "שיר השנה" ובקטגוריית "הקלטת השנה". כמו כן, הפך השיר לאחד מהשירים הנמכרים ביותר בכל הזמנים בספרד, כאשר נמכר שם בכ-260,000 עותקים.

עם יציאתו, הסינגל נכנס למקום השני במצעד השירים הלטיניים, ולמקום הראשון במצעד השירים הטרופיים. השיר הגיע למקום ה-3 במצעד הספרדי השנתי.

מגזין הבילבורד כלל את "La Bicicleta" לבין "50 השירים הלטיניים האהובים של העשור של שנות ה-2010".

## רקע וכתיבה
השיר נכתב על ידי שאקירה, קרלוס ויוס ואנדרס קסטרו והופק על ידי קסטרו ולואיס פרננדו אוצ'ואה. בנוסף לכך, שיתוף פעולה זה, הוא שיתוף הפעולה הראשון של שאקירה עם אמן קולומביאני אחר. השיר הוא תערובת של אלמנטים מוזיקליים שונים - ואיינאטו, פופ וסגנון הרגאטון, והוא כולל נגיעות של אקורדיונים בשיר עצמו.

באופן מילולי, זהו שיר נוסטלגי, המתאר טיול של הצמד עם אופניים במקומות ילדותם. מבקרי מוזיקה רבים סקרו את הסינגל בחיוב, שיבחו אותו על הליריקה והמשמעות שלו, וטענו שהכללת האלמנטים המוזיקליים השונים בקולומביה הוסיפו לו רבות.

## וידאו קליפ
הווידאו קליפ לסינגל צולם ב-19 במאי 2016 בברנקייה ובסנטה מרתה בבימויו ובצילומו של ז'אומה דה לאיגואנה. בקליפ ניתן לראות את קרלוס ושאקירה נוסעים באופניים לאורך קו החוף של קולומביה, ובנוסף ניתן לראות את שאקירה קופצת על מכוניות ומדלגת מעליהן. הקליפ הוא קליפ נוסטלגי שמעלה זיכרונות ילדות של השניים מאותה העיר שבה חיו.

נכון ליולי 2018, הקליפ צבר למעלה מ-1.1 מיליארד צפיות, והוא הנצפה ביותר של ויוס והשלישי הנצפה ביותר של שאקירה.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:שירים על אופניים
קטגוריה:שירים על קולומביה
קטגוריה:שירי רגאטון
קטגוריה:זוכי פרס גראמי הלטיני לשיר השנה
קטגוריה:זוכי פרס גראמי הלטיני להקלטת השנה
קטגוריה:שירי פלטינה כפולה בברזיל
קטגוריה:שירי יהלום במקסיקו
קטגוריה:סינגלים בהוצאת סוני מיוזיק לטין
לואיזה סופיה אף דנסקאולד-סמסו

**לואיזה סופיה אף דנסקאולד-סמסו** (בדנית: **Louise Sophie af Danneskiold-Samsøe**; 22 בספטמבר 1796 - 11 במרץ 1867), הייתה סבתה של אוגוסטה ויקטוריה, קיסרית גרמניה ומלכת פרוסיה.

## ביוגרפיה
לואיזה סופיה נולדה ב-22 בספטמבר 1796 בגיסלפלד, לכריסטיאן קונרד, רוזן דנסקאולד-סמסו וליוהנה קאס אף מור, בתם של האדמירל פרדריק כריסטיאן קאס ואדלה סופיה קאס אף שפארה. מצד אביה הייתה לואיזה סופיה נצר לכריסטיאן גילדלווה, בנו הלא חוקי של פרדריק החמישי, מלך דנמרק.

ב-18 בספטמבר 1820 התחתנה לואיזה סופיה עם כריסטיאן אוגוסט השני, דוכס שלזוויג-הולשטיין-זונדרבורג-אוגוסטנבורג, ממנו נולדו לה 7 ילדים.

בשנת 1848 פרצה מלחמת שלזוויג הראשונה, שבה תפס בעלה כריסטיאן אוגוסט את דוכסויות שלזוויג-הולשטיין, בתמיכה מפרוסיה וממדינות הקונפדרציה הגרמנית, אולם בשנת 1851 חתמה פרוסיה על הסכם שלום עם דנמרק, ומיד לאחר מכן כבשו הדנים את הדוכסויות.

ב-8 במאי 1852 נחתם חוזה לונדון, שעל פיו נבחר כריסטיאן, נסיך שלזוויג-הולשטיין-זונדרבורג-גליקסבורג להיות היורש בכוח לכתר לאחר פרדריק השביעי, מלך דנמרק, ובנוסף נקבע פיצוי כספי לבעלה כריסטיאן אוגוסט, בתמורה לוויתור על תביעותיו לשליטה בדוכסויות. אולם, בנה פרידריך והלאומנים הגרמנים טענו שהוא לא היה יכול לוותר על טענתו לדוכסויות, ופרידריך הפך לסמל תנועת העצמאות הלאומית הגרמנית בשלזוויג-הולשטיין.

בנובמבר 1863 מת פרדריק השביעי, מלך דנמרק, ובנה פרידריך תבע את השלטון בדוכסויות שלזוויג-הולשטיין. טענתו של פרידריך התבססה על החוק הסאלי, אולם הדנים דחו אותה וכריסטיאן התשיעי, מלך דנמרק חתם תחת לחץ על חוקה, שהשאירה את שלזוויג תחת שלטון דני.

אוטו פון ביסמרק השתמש בסיבוך הפוליטי שנוצר, ופתח במלחמה יחד עם האימפריה האוסטרית, על מנת לכבוש את שלזוויג-הולשטיין. עד מהרה נכבשו הדוכסויות מידי הדנים, ופרידריך התקבל בתשואות בכניסתו לקיל. בהסכם וינה (אוקטובר 1864), סופחו הדוכסויות לפרוסיה ולאוסטריה, ופרוסיה אשר לא נטתה לאפשר את הקמתה של מדינה גרמנית חדשה, הטילה על פרידריך תנאים שלא אפשרו לו לקבל את השלטון בדוכסות. עד מהרה התגלע סכסוך בין אוסטריה לפרוסיה, ובשנת 1866 פרצה מלחמת אוסטריה–פרוסיה שהסתיימה בניצחון פרוסי, ובשלום פראג, אשר סיים את המלחמה, סופחו הדוכסויות לממלכת פרוסיה.

ב-11 במרץ 1867 מתה לואיזה סופיה, והיא בת 70 שנים.

## משפחתה
ב-18 בספטמבר 1820 התחתנה לואיזה סופיה עם כריסטיאן אוגוסט השני, דוכס שלזוויג-הולשטיין-זונדרבורג-אוגוסטנבורג, ממנו נולדו לה 7 ילדים:
* אלכסנדר, נסיך שלזוויג-הולשטיין-זונדרבורג-אוגוסטנבורג (1821–1823)
* לואיזה אוגוסטה, נסיכת שלזוויג-הולשטיין-זונדרבורג-אוגוסטנבורג (1823–1872)
* קרולינה אמליה, נסיכת שלזוויג-הולשטיין-זונדרבורג-אוגוסטנבורג (1826–1901)
* וילהלמינה, נסיכת שלזוויג-הולשטיין-זונדרבורג-אוגוסטנבורג (1828–1829)
* פרידריך השמיני, דוכס שלזוויג-הולשטיין-זונדרבורג-אוגוסטנבורג (1829–1880), התחתן עם אדלהייד, נסיכת הוהנלוהה-לנגנבורג
* כריסטיאן, נסיך שלזוויג-הולשטיין (1831–1917), התחתן עם הלנה, נסיכת הממלכה המאוחדת
* הנרייטה, נסיכת שלזוויג-הולשטיין-זונדרבורג-אוגוסטנבורג (1833–1917), התחתנה עם יוהאן פרידריך פון אזמארך

## אילן יוחסין

## קישורים חיצוניים

* לואיזה סופיה אף דנסקאולד-סמסו 

קטגוריה:אצולה דנית
קטגוריה:ילידות 1796
קטגוריה:נפטרות ב-1867
Witness

***Witness*** (בעברית: "**עֵד/ה**") הוא האלבום האולפן החמישי של הזמרת-יוצרת האמריקאית קייטי פרי. האלבום יצא לאור ב-9 ביוני 2017, על ידי חברת התקליטים קפיטול רקורדס. מתוך האלבום יצאו חמישה סינגלים.

## רקע והפקה
אחרי 3 וחצי שנים ליציאת אלבומה ה-4 של פרי Prism, וסיום סיבוב ההופעות "Prismatic World Tour", פרי הכריזה ואמרה למגזין *[[ניו יורק טיימס]]* שהיא מתחילה לחפש ולכתוב חומר לאלבום, היא לקחה הפסקה של כחצי שנה מהקריירה ואמרה שזה למטרת אזירת כוח מנטלי לקראת כתיבת החומר החדש. לאחר ההפסקה, פרי אמרה שישנם 40 שירים "בעבודה" שכתבה ומצאה שהם אופציות לאלבום. לאחר מכן, פרי אמרה לראיין סיקרט שהיא מתחילה לנסות מפיקים חדשים, שילובים שונים וסגנונות שונים. ב-פברואר 2017, פרי אמרה שהאלבום בשבילה היא "התחלה חדשה ישנה" והמוזיקה תהיה שונה, מודרנית וחדשה והייתה גאה בזה. חודש לאחר מכן, אמרה ל-Capital FM שלפני יציאת האלבום, היא מבטיחה שבכל שיר ושיר, היא תתן את מאת האחוזים. בחודש מאי 2017, אמרה פרי למגזין אנטרטיינמנט ויקלי שמתוך כך 40 השירים, 15 מהם נבחרו לאלבום ו-2 נוספים, שמורים לגרסת הדלוקס, כך יוצא שהאלבום יכיל כ-17 שירים.

## סיבוב הופעות
ב-14 במאי 2017, פרסמה פרי שאלבומה ייקרא "Witness", והכריזה שתצא לסיבוב ההופעות הנקרא; **', שעבר ב[[אמריקה הצפונית]], [[אירופה]] ואוסטרליה מ-[[19 בספטמבר]] 2017, והסתיים ב-[[21 באוגוסט]] 2018.

== סינגלים ==
* "[[Chained to the Rhythm]]" – בשיתוף של סקיפ מארלי. יצא לאור ב-[[10 בפברואר]] [[2017]], השיר הגיע למקום ה-4 במצעד ה[[בילבורד הוט 100]].
* "[[Bon Appétit (שיר)|Bon Appétit]]" – בשיתוף של [[מיגוס]].  יצא לאור ב-[[28 באפריל]] 2017, כסינגל השני מהאלבום. השיר הגיע למקום ה-59 במצעד הבילבורד הוט 100.
* "[[Swish Swish]]" – בשיתוף של [[ניקי מינאז']]. יצא לאור ב-[[19 במאי]] [[2017]], כסינגל השלישי מהאלבום. השיר הגיע למקום ה-46 במצעד ה[[בילבורד הוט 100]].
*"[[Save as Draft]]" – יצא לאור ב-[[26 ביוני]] 2017, כסינגל הרביעי מתוך האלבום. עם יציאתו נכנס השיר אל המקום ה-14 ב[[מצעד השירים העכשוויים למבוגרים]] של [[בילבורד]].
* "[[Hey Hey Hey]]" – יצא לאור ב-[[12 בינואר]] [[2018]], כסינגל החמישי מתוך האלבום. עם יציאתו נכנס השיר אל המקום ה-95 במצעד שבשוודיה, וה-64 במצעד שב[[צ'כיה]].

== רשימת רצועות ==




== מיקומי שיא ==




== היסטוריית יציאות לאור ==


==קישורים חיצוניים==

**ביקורות'''
* 
* 
* 

## הערות שוליים

קטגוריה:אלבומי קייטי פרי
קטגוריה:אלבומים שהופקו על ידי ג'ף באסקר
קטגוריה:אלבומים שהופקו על ידי מייק ויל מייד איט
קטגוריה:אלבומים שהופקו על ידי מקס מרטין
קטגוריה:אלבומים שהופקו על ידי שלבאק
קטגוריה:אלבומי פופ
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי כסף בממלכה המאוחדת
קטגוריה:אלבומי זהב באוסטרליה
קטגוריה:אלבומי חברת קפיטול רקורדס
1925 בגרמניה

שנת **[[1925]] בגרמניה** הייתה השנה בה ציינה גרמניה 54 שנות לאום.

## הנהגה
* נשיא גרמניה – פאול פון הינדנבורג.
* קנצלר גרמניה – וילהלם מרקס, (מפלגת המרכז הגרמנית) עד 15 בינואר, לאחר מכן הנס לותר, (ללא שיוך פוליטי).

## אירועים
* 15 בינואר – הנס לותר הופך לקנצלר גרמניה, לאחר התפטרותו של וילהלם מרקס.
* 25 בפברואר – אדולף היטלר מופיע בפומבי בפעם הראשונה מאז שוחרר מהכלא.
* 25 באפריל – פאול פון הינדנבורג זוכה ב-48.5% מהקולות בבחירות על נשיאות גרמניה, אל מול 42.2% לווילהלם מרקס, קנצלר גרמניה לשעבר.
* 13 ביולי – צרפת מתחילה בנסיגתה מחבל הריין.
* 29 באוגוסט – ולטר פון ליטוויץ ונוספים המעורבים בניסיון ההפיכה של מרץ 1920 מקבלים חנינה מממשלת גרמניה.
* 5–16 באוקטובר – בריטניה, צרפת, איטליה, בלגיה וגרמניה מסכימות על הגבול המערבי של גרמניה וחותמות על הסכם סיוע הדדי על מנת לייצב את הגבולות של רפובליקת ויימאר באזור לוקרנו, שווייץ.
* 12 באוקטובר – גרמניה וברית המועצות חותמות על הסכם כלכלי.
* 1 בדצמבר – בריטניה נסוגה מהעיר קלן שבגרמניה.

## נולדו
* 2 באפריל – הנס רוזנטל, מנחה בטלוויזיה הגרמנית (נפטר ב-1987).
* 5 במאי – אדי ארנט, שחקן גרמני (נפטר ב-2013).
* 6 בספטמבר – משה גושן-גוטשטיין, בלשן ישראלי יליד גרמניה (נפטר ב-1991).
* 7 באוקטובר – פרד ברטלמן, זמר גרמני (נפטר ב-2014).
* 12 בנובמבר – היינץ שוברט, שחקן וקומיקאי גרמני (נפטר ב-1999).
* 28 בדצמבר – הילדגרד קנף, שחקנית גרמנית (נפטרה ב-2002).

## נפטרו
* 4–5 בינואר – ריצ'רד סארן, אדריכל גרמני (נולד ב-1852).
* 7 בינואר – אמיל שאפה, טייס קרב גרמני (נולד ב-1890).
* 28 בינואר – פרידריך אברט, פוליטיקאי גרמני ונשיא רפובליקת ויימאר (נולד ב-1871).
* 15 ביוני – ריכרד טייכמן, שחמטאי גרמני (נולד ב-1868).
* 9 באוקטובר – הוגו פרוס, עורך דין גרמני ופוליטיקאי ליברלי (נולד ב-1860).
* 14 בנובמבר – אגנס צימרמן, פסנתרנית ומלחינה גרמנית (נולדה ב-1847).

## קישורים חיצוניים

*
Tú

**Tú** (באנגלית: **You**, בעברית: **אתה**) הוא סינגל שהוקלט על ידי הזמרת הקולומביאנית שאקירה, מתוך אלבומה הרביעי, ?Dónde Están los Ladrones. הסינגל יצא לאור ב-2 בנובמבר 1998, כסינגל השני מתוך האלבום. את השיר כתבה שאקירה לבדה, והוא הופק על ידי שאקירה ולסטר מנדז. מבקריה ומעריציה של שאקירה מייחסים לשיר חשיבות רבה.

במצעדים העיקריים הגיע השיר למקום ה-1 במצעד השירים הלטיניים, וה-1 במצעד שירי הפופ הלטיניים.

## וידאו קליפ
הווידאו הנלווה שיצא לשיר צולם ובוים על ידי אמיליו אסטפן. צוות הצילום ואסטפן החליטו כי הקליפ יצולם בשחור-לבן, וכי הוא לא יכלול פרטים רבים. לאורכו ניתן לראות את שאקירה יושבת על ספת ביתה, ומדי פעם קמה לקחת מזון מהמקרר.

הקליפ הועלה לערוץ ה-Vevo של שאקירה בשנת 2011, 13 שנים מצאתו המקורית. נכון למרץ 2020, מונה הצפיות שלו עומד על למעלה מ-63 מיליון צפיות.

## מיקומי שיא
השיר זכה להצלחה רבה כאשר נכנס היישר אל המקום הראשון במצעד השירים הלטיניים ובמצעד שירי הפופ הלטיניים.

## קישורים חיצוניים

## הערות שוליים

קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי שאקירה
קטגוריה:שירים שהופקו על ידי לסטר מנדז
קטגוריה:שירים שהופקו על ידי שאקירה
קטגוריה:בלדות משנות ה-1990
קטגוריה:בלדות פופ
קטגוריה:בלדות לטיניות
קטגוריה:סינגלים בהוצאת סוני מיוזיק לטין
Día de Enero

**Día de Enero** (באנגלית: **For January Day**, ובעברית: **ביום ינואר**) הוא סינגל שהוקלט על ידי הזמרת הקולומביאנית שאקירה, מתוך אלבומה השישי, Fijación Oral Vol. 1. השיר יצא לאור ב-19 בינואר 2006, כסינגל השלישי מתוך האלבום. את השיר כתבה שאקירה לבדה, והוא הופק על ידה ועל ידי לסטר מנדז.

במצעדים העיקריים הגיע השיר למקום ה-29 במצעד השירים הלטיניים, וה-7 במצעד שירי הפופ הלטיניים.
## וידאו קליפ
את הווידאו קליפ צילם וביים ז'אומה דה לאיגואנה שעשה זאת גם עם שני הקליפים הקודמים שלה לשירים "No" ו-"Don't Bother". בקליפ ניתן לראות את שאקירה כשהיא מהלכת בחוף הים בזמן שברקע ניתן לראות את השמש שוקעת. כמו כן, היא מציירת לב בחול עם האותיות "S" ו-"A" שמסמלות את אהבתה לארוסה לשעבר, אנטוניו דה לה רואה.

למרות שהועלה לערוץ ה-Vevo של שאקירה לאחר 3 שנים מצאתו המקורית, הצליח הקליפ לצבור למעלה מ-100 מיליון צפיות.

## מיקומי שיא
השיר הצליח להיכנס לשני מצעדים בלבד, כאשר באחד מהם נכנס לעשירייה הפותחת.

## קישורים חיצוניים

## הערות שוליים

קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי שאקירה
קטגוריה:שירים שהופקו על ידי לסטר מנדז
קטגוריה:שירים שהופקו על ידי שאקירה
אליפות איטליה בכדורגל 1899

**אליפות איטליה בכדורגל 1899** הייתה העונה השנייה של התחרות שאורגנה על ידי התאחדות הכדורגל האיטלקית. כל המשחקים החלו ב-2 באפריל 1899 והסתיימו ב-16 באפריל 1899. 

בתחרות השתתפו 4 קבוצות והיא נערכה בשיטת הנוקאוט. האלופה של העונה הקודמת הגיעה ישירות למשחק הגמר.

גנואה זכתה באליפות בפעם השנייה ברציפות.

## מהלך התחרות
בשלבים המוקדמים קבוצות של העיר טורינו התמודדו על הזכות להיפגש עם גנואה שהיא הייתה האלופה של העונה הקודמת במשחק הגמר.

במשחק הגמר שנערך בג'נובה ב-16 באפריל גנואה ניצחה את אינטרנליונלה מטורינו 3:1 וזכתה באליפות.

## קישורים חיצוניים
*נתונים מאתר rsssf

איטליה
קטגוריה:עונות באליפות איטליה בכדורגל
Antes de las Seis

**Antes de las Seis** (באנגלית: **Before Six O'Clock**, ובעברית: **לפני שש**) הוא סינגל שהוקלט על ידי הזמרת הקולומביאנית שאקירה, מתוך אלבום האולפן התשיעי שלה, Sale el Sol. השיר יצא לאור ב-21 באוקטובר 2011, כסינגל הרביעי מתוך האלבום.

ההופעה שנערכה בפריז, שבצרפת, נכללה באלבום ההופעה הרביעי והאחרון של שאקירה, Live from Paris, ובנוסף לכך, השיר היה זמין להורדה דיגיטלית באייטונס כבר ב-21 באוקטובר 2011. השיר הגיע למקום הראשון במצעד שבספרד, ה-14 במצעד שבמקסיקו, וה-21 במצעד השירים הלטיניים.

## רקע וכתיבה
השיר נכתב על ידי שאקירה ולסטר מנדז, והופק על ידי השניים גם כן. השיר כולל בתוכו פסנתר וגיטרה אקוסטית, והוא בלדה בסגנון פופ לטיני. מבקרי מוזיקה רבים הפנו שבחים רבים כלפי התוכן הלירי של השיר.

עם השיר הופיעה שאקירה במהלך כל סיבוב ההופעות החמישי שלה, "The Sun Comes Out World Tour", ובסך הכל הופיעה איתו 80 פעמים עד היום.

## וידאו קליפ
הווידאו קליפ הנלווה שיצא לשיר, הוא מעין הופעה חיה, שביצעה שאקירה בפריז, צרפת. בהופעה ניתן לראות את שאקירה, כשהיא לבושה בשמלה כחולה, בדומה לזו שבעטיפתו של השיר. ישנם קטעים בהם שאקירה מפנה את המיקרופון לכיוון הקהל, והוא שר ביחד איתה.

נכון ליולי 2018, מונה הצפיות של ההופעה עומד על כ-50 מיליון צפיות.

## מיקומי שיא
השיר לא זכה להצלחה רבה בעולם, אך בספרד הצליח להגיע בשיאו אל המקום ה-1.

## נתוני מכירות

## קישורים חיצוניים

## הערות שוליים

קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי לסטר מנדז
קטגוריה:שירים שנכתבו על ידי שאקירה
קטגוריה:שירים שהופקו על ידי לסטר מנדז
קטגוריה:שירים שהופקו על ידי שאקירה
קטגוריה:שירים על זמן
קטגוריה:סינגלים בהוצאת אפיק רקורדס
אליפות ברזיל בכדורגל 1959

**אליפות ברזיל בכדורגל 1959** (השם הרשמי בזמן קיום המשחקים בפורטוגזית: ****) הייתה המהדורה השנייה של התחרות הארצית בכדורגל שנערכה בברזיל. היא אורגנה על ידי קונפדרציית הספורט הברזילאית. המשחקים החלו ב-23 באוגוסט 1959 והסתיימו ב-29 במרץ 1960. בין המניעים לאגרון תחרות ארצית היה צורך בקביעת נציגת המדינה לגביע ליברטדורס. בשנת 2010 התחרות קיבלה הכרה של אליפות ברזיל.

בתחרות השתתפו 16 קבוצות שהצגו את מדינות ברזיל וזכו באליפות המדינה אותה הציגו בשנת 1958. היא נערכה בשיטת הנוקאוט תוך קיום משחק בית ומשחק חוץ. במידה ולא הייתה הכרעה, נערך משחק נוסף.

באהיה זכתה באליפות תוך ניצחון על סנטוס בסדרת הגמר. בעקבות הניצחון, הקבוצה העפילה לגביע ליברטדורס.

לאו בריליה, שחקנה של באהיה כבש 8 שערים וזכה בתואר מלך השערים של האליפות.

## משתתפי התחרות

## מהלך התחרות
בשלב הראשון הקבוצות המשתתפות חולקו ל-4 בתים, כאשר סנטוס וואסקו דה גאמה העפילו ישירות לחצי הגמר. מנצחי בתים שיחקו בשלב נוסף ממנו הקבוצות המנצחות העפילו לחצי הגמר.

## סדרת הגמר

בהתאם לתקנון התחרות נערך משחק הכרעה.

## קישורים חיצוניים
*נתונים מאתר rsssf
* נתונים מפורטים

קטגוריה:תחרויות כדורגל ב-1959
קטגוריה:עונות באליפות ברזיל בכדורגל
Funk Wav Bounces Vol. 1

**Funk Wav Bounces Vol. 1** הוא אלבום האולפן החמישי של הדיי ג'י הסקוטי קלווין האריס. האלבום יצא לאור ב-30 ביוני 2017.

מהאלבום יצאו חמישה סינגלים, כשהבולט ביותר מביניהם הוא "Feels", שיצא בשיתוף הזמרת האמריקאית קייטי פרי, ובשיתוף פארל ויליאמס וביג שון. הסינגל התבלט בכך שהוא זכה לדירוגי המצעדים הגבוהים ביותר, ונכון ל-2 באוגוסט 2017, הווידאו קליפ הנלווה שיצא לסינגל עומד על כ-90 מיליון צפיות. הסינגל הראשון מהאלבום הנקרא "Slide", יצא לאור ב-23 בפברואר 2017.

האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2017, וסיכום האלבומים של העשור השני. כתב העת *[[בילבורד]]* דירג את האלבום במקום ה-57 ברשימתם "100 האלבומים הטובים ביותר של העשור השני".

## רקע
לפני יציאת האלבום, האריס הכריז ברשתות החברתיות כי עתיד לצאת אלבום אולפן חדש, וכי עתידים להיות שיתופי פעולה עם זמרים רבים. האריס פרסם סרטון קצר שמראה את שם השיר ביחד עם האמן שאיתו הוא משתף פעולה. האריס כתב והפיק את כל שירי האלבום, ואת האלבום עצמו בשיתוף האמנים שהתארחו בכמה וכמה שירים. את האלבום האריס החל להקליט כבר ב-2016, והקלטתו נמשכה עד שנת 2017 שבה הוא יצא לאור.

## רשימת רצועות

## הצלחה
בשבוע הראשון שיצא האלבום, הוא נכנס היישר למקום ה-2 במצעד הבילבורד 200, אך לא הצליח להעפיל למקום הראשון כאשר נחסם על ידי אלבום של די ג'יי נוסף, אך הצליח להעפיל למקום הראשון באייטונס העולמי במצעד האלבומים הבריטי האלבום גם כן נכנס היישר למקום השני, עם מכירות של 19,000 עותקים בשבוע הראשון לצאתו. לאחר מכן האלבום לא הצליח לעלות בשנית בשני המצעדים הללו. אלבום זה הוא האלבום המצליח ביותר של האריס במצעד הבילבורד 200, והשלישי המצליח ביותר במצעד האלבומים הבריטים.

## קישורים חיצוניים

## הערות שוליים

קטגוריה:אלבומי קלווין האריס
קטגוריה:אלבומים באנגלית
קטגוריה:אלבומים שהופקו על ידי קלווין האריס
קטגוריה:אלבומים שהוקלטו באולפני ההקלטות של וסטלייק
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי זהב באוסטרליה
קטגוריה:אלבומי חברת קולומביה רקורדס
לוונשטם

**לוונשטם** או **לוינשטם** (Lowenstam; Lowenstamm; Löwenstam; Löwenstamm; Loewenstam; Loewenstamm) הוא שם משפחה גרמני.

## הערות שוליים

קטגוריה:שמות משפחה
סיפורה של שפחה

**סיפורה של שפחה** ו**מעשה השפחה** הם שני תרגומים בעברית לשם היצירה **The Handmaid's Tale** באנגלית.
טבעת היונים באנרגיה נמוכה

ממוזער|359x359 פיקסלים|טבעת היונים באנרגיה נמוכה
**טבעת היונים באנרגיה נמוכה** (LEIR) היא מאיץ חלקיקים מעגלי מסוג סינכרוטרון, והוא חלק ממערך מאיצי החלקיקים הנמצאים במרכז לחקר פיזיקת חלקיקים – CERN (נהגה:סֶרְן), הממוקם על גבול שווייץ-צרפת, ממערב לעיר ז'נבה.

## מטרות
**טבעת היונים באנרגיה נמוכה** היא מאיץ חלקיקים מעגלי מסוג סינכרוטרון. במרכז לחקר פיזיקת חלקיקים החלקיקים המואצים הם פרוטונים או יוני עופרת, בהתאם לניסוי הנערך במקום. מאיץ זה הוא חלק משרשרת מאיצים המחבר בין המאיץ הליניארי Linac 3 והמאיץ פרוטון-סינכרוטרון (PS), כאשר בסופו של דבר יונים אלו יועברו למאיץ החלקיקים הגדול LHC (Large Hadron Collider). מטרותיו העיקריות הן הגברת האנרגיה של החלקיקים הנעים בו ועיבוי הצפיפות שלהם (תהליך הנקרא בשפה המקצועית "קירור").

## עקרון הפעולה
ב**טבעת היונים באנרגיה נמוכה** חלקיקים בעלי מטען חשמלי מואצים באמצעות שדות חשמליים ומגנטיים משתנים. השדות החשמליים הפועלים על החלקיקים גורמים לשינוי גודל המהירותם, והשדות המגנטיים גורמים לשינוי כיוונם. ככל שמהירות החלקיקים גדלה, על השדה המגנטי לגדול בהתאם. השינוי בשדה מתבצע בסנכרון, מכאן מגיע השם סינכוטרון. מטרת השדה החשמלי היא לפצות על האנרגיה "הנאבדת" במהלך האצתם כתוצאה מקרינה אלקטרומגנטית הנפלטת מהם הנקראת קרינה סינכוטרונית.

ב**טבעת היונים באנרגיה נמוכה**, החלקיקים המואצים נעים בקבוצות. קבוצות אלו מורכבות מהחלקיקים המגיעים אל מאיץ זה מהמאיץ הליניארי – Linac 3, אשר מפצל אותה לארבע קבוצות. כל קבוצה כוללת כ-2.2x10^8 חלקיקים אשר מואצים. בזמן האצת החלקיקים רמת האנרגיה שלהם עולה מ-4.2 מגה אלקטרון-וולט ל-72 מגה אלקטרון-וולט לפני העברתם ל״תחנת המעבר״ במאיץ PS. כל שתי קבוצות כאלו מואצות תוך 2.5 שניות אל ה-LHC אשר פועל עם 592 קבוצות של חלקיקים. ל**טבעת היונים באנרגיה נמוכה** לוקח כ-10 דקות למלא בשלמותו את ה-LHC במספר החלקיקים לה הוא זקוק.

## היסטוריה
ממוזער|306x306px|שלט המציין את טבעת האנטי-פרוטונים באנרגיה נמוכה ואת טבעת היונים באנרגיה נמוכה
בעבר שימשה מכונה זו כטבעת האנטי-פרוטונים באנרגיה נמוכה (LEAR); מתקן שמטרתו להאט ולשמש כתחנת מעבר של אנטי-פרוטונים כדי להעביר אותם בשעת הצורך לניסויים אחרים, אך בשנים האחרונות הומרה מכונה זו ל**טבעת היונים באנרגיה נמוכה**. ריצתו האחרונה של ה-LEAR התקיימה ב-1996. הרעיון של שימוש המאיץ כ**טבעת היונים באנרגיה נמוכה** הוצע לראשונה בשנת 1993, אך המעבר מהניסוי הקודם למאיץ החדש החל בשנת 2003. הבנייה המחודשת נמשכה מעט יותר משנתיים, עד להסמכתו באוקטובר 2005 ובדיקתו במשך 4 חודשים. בסתיו 2006 הוא הוסמך מחדש לתפעול כחלק ממערך המאיצים במרכז לחקר פיזיקת חלקיקים. החל מנובמבר 2010 **טבעת היונים באנרגיה נמוכה** החלה בפעולתה המלאה – הספקת יוני העופרת למאיץ החלקיקים הגדול LHC עבור התנגשויות היונים הראשונות שלו.

## קישורים חיצוניים

## הערות שוליים

קטגוריה:מאיצי חלקיקים
V1057 בברבור

**V1057 בברבור** הוא כוכב בקבוצת הכוכבים ברבור. הכוכב בעל סיווג ספקטרלי של F ובהירות נראית של 11.660.
## קישורים חיצוניים
* 

קטגוריה:קבוצת הכוכבים ברבור
Rapid

200px|ממוזער|שמאל|הלוגו הקודם של החברה
**אר.די.אס. תוכנה וטכנולוגיה בע"מ** המוכרת במותג **Rapid**, ועד מרץ 2023 הייתה מוכרת במותג **RapidAPI**, היא חברה ישראלית שפיתחה פלטפורמה להפצה של קטעי קוד מוכנים המאגדים פונקציונליוּת מוגדרות ולבחינה של ממשק תכנות היישומים (API) שלהם, ובכך מזרזת תהליכי פיתוח אפליקציות.

## היסטוריה
החברה נוסדה בינואר 2015 בתל אביב על ידי אידו ג'ינו בן ה-17, ששימש כמנכ"ל החברה ומיקי חסלבסקי, שפרש מהחברה ב-2018. בנוסף למשרדים בתל אביב מחזיקה החברה משרדים בסן פרנסיסקו, ברלין וטאלין. קהל היעד של החברה הוא קהילת מפתחי התוכנה, להם היא מספקת גישה נוחה למאגר רחב היקף של תוכנות תוך תיאור של ה-API של כל תוכנה.

מאז ההשקה, ב-2015, RapidAPI קיבלה משובים חיוביים מקהילת המפתחים והקהילה עסקית. בשנת 2016 היא נבחרה לאחת מעשר חברות ההזנק ה"חמות" בעמק הסיליקון.

במאי 2017 רכשה החברה חלק מפעילות חברת Mashape האמריקאית, המתחרה המרכזית שלה. הרכישה הרחיבה את מאגר ממשקי התכנות של החברה והגדילה את מספר המפתחים המשתמשים במערכת ל-370 אלף.

בנוסף למאגר ה-API הכללי של החברה, בשנת 2019 היא השיקה את הכלי RapidAPI for Teams, המאפשר לארגון לנהל את מאגר ה-API המשמשים אותו, כולל API פרטיים של הארגון.

בפברואר 2021 רכשה החברה את חברת Paw, העוסקת בכלים לעיצוב API.

במרץ 2023 עברה החברה מיתוג מחדש למותג Rapid והציגה לוגו חדש.

באפריל 2023 פרש אידו ג'נו מתפקיד המנכ"ל, והוא ממשיך בחברה כיועץ טכנולוגי. מחליפו בתפקיד המנכ"ל הוא סמנכ"ל הכספים, מארק פרנד. בהמשך החודש פיטרה החברה 185 עובדים, שהם 82% מעובדיה.

בנובמבר 2024 רכשה נוקיה את החברה.

## גיוס הון
בתחילת דרכה גייסה החברה השקעות ממשקיעים פרטיים, כולל דב מורן (מייסד M-Systems), מריוס נכט (ממייסדי צ'ק פוינט) ואחרים. RapidAPI קיבלה השקעה גם מארגון המאיץ חברות ההזנק "500 Startups", תוך השתתפות במקבץ ה-16 שלו בסן פרנסיסקו.

בנובמבר 2016 גייסה החברה 3.5 מיליון דולר בהובלת קרן אנדריסן הורוביץ. את הסיבוב הוביל השותף בחברה מרטין קסאדו, ואליו הצטרפו חברות ההון סיכון SVAngel, FundersClub ו-Green Bay Capital.

במרץ 2018 גייסה החברה תשעה מיליון דולר, בהובלת קרן אנדריסן הורוביץ.

ביוני 2019 גייסה החברה 25 מיליון דולר, בהובלת קרן M12 של מיקרוסופט.

באפריל 2021 גייסה החברה 60 מיליון דולר.

במרץ 2022 גייסה החברה 150 מיליון דולר לפי שווי של מיליארד דולר, בהובלת סופטבנק, ובכך הפכה לחד-קרן.

## קישורים חיצוניים
* 

* 

## הערות שוליים

קטגוריה:חברות תוכנה ישראליות
קטגוריה:תל אביב-יפו: חברות
קטגוריה:חברות חד-קרן ישראליות
קטגוריה:ישראל: חברות שהוקמו ב-2015
אנטוניה תומאס

**אנטוניה לורה תומאס** (באנגלית: **Antonia Laura Thomas**; נולדה ב-3 בנובמבר 1986) היא שחקנית אנגלייה. היא מוכרת בעיקר מהופעתה בתפקיד אלישה דניאלס בסדרת הדרמה-קומית של ערוץ E4 "עברייני על", בתפקיד איבי בסדרה הקומית "חולה אהבה" של ערוץ 4 / נטפליקס.
ובתפקיד ד"ר קלייר בראון בסדרה "הרופא הטוב" המשודרת בנטפליקס.

## ביוגרפיה
תומאס נולדה בלונדון, בתם של אם מג'מייקה ואב אנגלי. אביה הוא זמר בס. היא למדה לתואר BA במשחק בבית הספר של תיאטרון בריסטול אולד ויק, וסיימה ב-2009. אחר כך הצטרפה לתיאטרון הלאומי לנוער.

## קריירה
ב-2009, יום אחד אחרי שסיימה את לימודיה בבריסטול אולד ויק, לוהקה תומאס לתפקיד אלישה דניאלס בסדרה "עברייני על". ב-2011 עזבה את הסדרה באומרה שזו הייתה "תקופה מדהימה". ב-2012 כיכבה בווידאו קליפ של השיר "Charlie Brown" של להקת קולדפליי.

ב-2013 השתתפה תומאס בסרט המוזיקלי "Sunshine on Leith".

ב-2014 שיחקה תומאס בתפקיד איבי בסדרת הקומדיה הרומנטית "Scrotal Recall" ששודר בערוץ 4. אחרי שהסדרה זכתה להצלחה בנטפליקס, הוזמנה לעונה שנייה של 8 פרקים, שיצא ברחבי העולם בנובמבר 2016 בשם "חולה אהבה".

ב-2015 החלה לדבב בגרסתה המחודשת של סדרת הטלוויזיה לילדים "טלטאביז" כקריינית של שורות הפתיחה והסיום.

ב-2017 החלה לשחק בסדרה האמריקאית "הרופא הטוב"(שודרה ברשת ABC וזמינה לצפייה בנטפליקס)את ד"ר קלייר בראון, מתמחה בבית החולים סנט בונאוונצ'ר בסן חוזה.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:בוגרות בית הספר למשחק בריסטול אולד ויק
קטגוריה:בריטיות שנולדו ב-1986
קטגוריה:בריטים שנולדו ב-1986
עונת 2017/2018 בליגה האירופית

**עונת 2017/2018 ב[[הליגה האירופית|ליגה האירופית]]** הייתה העונה ה-47 של טורניר הכדורגל האירופאי השני בחשיבותו של אופ"א והפעם התשיעית שהטורניר התקיים במתכונתו הנוכחית. משחק הגמר של הליגה האירופית 2017/18 נערך ב-16 במאי 2018 בפארק אולימפיק ליון, ליון, צרפת. אתלטיקו מדריד זכתה באליפות לאחר שגברה 0-3 על אולימפיק מרסיי.

שתי קבוצות ישראליות השתתפו בשלב הבתים של מפעל זה: מכבי תל אביב שהחלה את דרכה בסיבוב המוקדמות הראשון והפועל באר שבע שנשרה בשלב פלייאוף העלייה לליגת האלופות והצטרפה לשלב הבתים.

שתי קבוצות ישראליות הודחו בשלבי המוקדמות של המפעל: בית"ר ירושלים בסיבוב המוקדמות השני ובני יהודה תל אביב בסיבוב המוקדמות השלישי.

## לוח זמנים
לוח הזמנים של האליפות התקיים בהתאם לטבלה המצ"ב. כל ההגרלות נערכו במשרדי אופ"א בעיר ניון, שווייץ, למעט אם נכתב אחרת.

## שלב המוקדמות
בשלב המוקדמות ובשלב הפלייאוף, הקבוצות חולקו לקבוצות מדורגות וקבוצות שאינן מדורגות. בשלבים אלו קבוצות מאותה המדינה לא יכולות לשחק אחת נגד השנייה.

### שלב המוקדמות הראשון
בשלב המוקדמות הראשון לקחו חלק 100 קבוצות. המשחקים התקיימו בשיטה של שני משחקים - בית וחוץ. המנצחת בסיכום הכולל של שני המפגשים עלתה לשלב המוקדמות השני. ההגרלה נערכה ב-19 ביוני 2017. המשחק הראשון נערך ב-29 ביוני, משחקי הגומלין נערכו ב-4 וב-6 ביולי.

### שלב המוקדמות השני
בשלב המוקדמות השני השתתפו 50 הקבוצות שניצחו בשלב הראשון, אליהן התווספו 16 קבוצות שהצטרפו למעגל המשחקים, סה"כ 66 קבוצות. ההגרלה נערכה ב-19 ביוני 2017. המשחק הראשון נערך ב-13 ביולי, משחק הגומלין נערך ב-20 ביולי 2017.

### שלב המוקדמות השלישי
בשלב המוקדמות השלישי השתתפו 33 הקבוצות שניצחו בשלב השני, אליהן התווספו 25 קבוצות שהצטרפו למעגל המשחקים, סה"כ 58 קבוצות. ההגרלה התקיימה ב-14 ביולי 2017. המשחק הראשון נערך ב-27 ביולי. הגומלין ב-4 באוגוסט.

### שלב הפלייאוף
ההגרלה נערכה ב-4 באוגוסט 2017. סה"כ 44 קבוצות שיחקו בסיבוב זה: 29 המנצחות של הסיבוב השלישי ו-15 הקבוצות הנושרות משלב סיבוב המוקדמות השלישי של ליגת האלופות. המשחק הראשון נערך ב-17 באוגוסט 2017 והמשחק השני נערך ב-24 באוגוסט 2017.

## שלב הבתים
ההגרלה נערכה ב-25 באוגוסט 2017. המשחק הראשון נערך ב-14 בספטמבר והמשחק הנועל את שלב הבתים נערך ב-7 בדצמבר 2017.

## שלבי הנוקאאוט
### 32 האחרונות
לראשונה בתולדות הליגה, ארבע קבוצות ייצגו את ליגת העל הרוסית בכדורגל בשלב זה: זניט סנקט פטרבורג, צסק"א מוסקבה, ספרטק מוסקבה ולוקומוטיב מוסקבה.

הסיבוב הראשון נערך ב-15 בפברואר, הסיבוב השני נערך ב-22 בפברואר.

### שמינית הגמר
הגרלת שמינית הגמר נערכה ב-23 בפברואר. הסיבוב הראשון נערך ב-8 במרץ, ומשחקי הגומלין ב-15 במרץ 2018.

### רבע הגמר
הגרלת רבע הגמר נערכה ב-16 במרץ. הסיבוב הראשון נערך ב-5 באפריל, ומשחקי הגומלין ב-12 באפריל 2018.

### חצי הגמר
הגרלת חצי הגמר נערכה ב-13 באפריל. הסיבוב הראשון ייערך ב-26 באפריל, ומשחקי הגומלין ב-3 במאי 2018.

### הגמר

משחק הגמר נערך ב-16 במאי 2018 בפארק אולימפיק ליון.

## סטטיסטיקה
### מלכי השערים

:כתב **מודגש** מתייחס לשחקן שקבוצתו העפילה לשלב הבא ועודנו פעיל בקבוצה.

## ראו גם
*עונת 2017/2018 בליגת האלופות

## קישורים חיצוניים

## הערות שוליים

קטגוריה:תחרויות כדורגל ב-2017
קטגוריה:תחרויות כדורגל ב-2018
קטגוריה:עונות בליגה האירופית
קטגוריה:2017 באירופה
קטגוריה:2018 באירופה
אליפות איטליה בכדורגל 1900

**אליפות איטליה בכדורגל 1900** הייתה העונה השלישית של התחרות שאורגנה על ידי התאחדות הכדורגל האיטלקית. כל המשחקים החלו ב-4 במרץ 1900 והסתיימו ב-22 באפריל 1900. 

בתחרות השתתפו 6 קבוצות. תחילה התקיימו תחרויות אזוריות. הקבוצות המנצחות המשיכו בתחרות בשיטת הנוקאוט. 

גנואה זכתה באליפות בפעם השלישית ברציפות.  

## מהלך התחרות
בשלבים המוקדמים קבוצות חולקו ל-3 אזורים.

* פיימונטה - לתחרות נרשמו 3 קבוצות. ניצחה פ.ב.ס. טורינו
* ליגוריה - לתחרות נרשמו 2 קבוצות. ניצחה גנואה
* לומברדיה - לתחרות נרשמה קבוצה בודדת מילאן

### שלבי הגמר

## קישורים חיצוניים
* נתונים מאתר rsssf

איטליה
קטגוריה:עונות באליפות איטליה בכדורגל
הפילבוקס (חולון)

ממוזער|250px|מתקני השעשועים בפארק הנוער
ה**פּילבּוֹקס** בחולון הוא מבנה בטון מסוג פילבוקס הנמצא בפארק הנוער על תל גיבורים בשכונת תל גיבורים שבצפון-מערב העיר חולון. המבנה שימש את תושביה הערבים של שכונת א-ריש (אז שכונה ביפו, כיום חלק מחולון) למטרת תקיפת היישובים היהודיים בסביבה (חולון, בת ים, מקוה ישראל) במהלך מלחמת העצמאות. כיום משמש המבנה אתר הנצחה לנופלים בקרב על כיבוש הגבעה.

## היסטוריה
הפילבוקס בחולון הוא אחת מעמדות שמירה וירי מבטון הפזורות ברחבי הארץ. רובן נבנו בידי השלטון הבריטי בתקופת המרד הערבי הגדול (1936-1939). עם זאת, לא ברור מתי בדיוק נבנה הפילבוקס בחולון ובידי מי. עמדות שמירה מסוג זה בנויות בצורה גלילית המזכירה קופסת גלולות, ולפיכך כונו באנגלית pill boxes (למרות זאת, ישראלים רבים מבטאים את המילה בפ"א רפה). בדצמבר 1947, בפרוץ מלחמת האזרחים - שלב א' של מלחמת העצמאות, השתלטו על המבנה תושבים ערבים מכפר א-ריש, אז פרבר של יפו, כיום שכונת תל גיבורים בחולון, למרגלות תל א-ריש, 44 מטרים גובהו נישא מעל סביבתו. מהפילבוקס שעל התל, היום פארק הנוער-תל גיבורים, החלו הערבים לירות לעבר בתים בשכונת גרין בחולון וגם יצרו איום על יישובים יהודיים אחרים: בת ים ומקוה ישראל, וכן חלשו על הדרך מיפו אל רמלה (כיום כביש 44) שהייתה אז חלק מהנתיב הראשי מתל אביב למושבות הדרום וירושלים, מציאות שהולידה את הכורח לסלילה של דרך עוקפת היא דרך הביטחון בינואר 1948.

ב-28 באפריל 1948, במסגרת מבצע חמץ, תקפו כוחות גבעתי את הגבעה ואת עמדת הפילבוקס, אך ספגו אבדות כבדות ונאלצו לסגת. עם זאת, בעקבות ניצחונות אחרים במבצע, נאלצו הכוחות הערביים לפנות את האזור כולו, בכלל זה את שכונת א-ריש ואת הפילבוקס. כ-21 חיילים יהודים נהרגו בקרב על הגבעה וכ-100 נפצעו קשה. כיום משמש מבנה הפילבוקס אתר הנצחה לזכרם.

במהלך שנות ה-50 של המאה ה-20 הוקמה על הגבעה שכונת תל גיבורים כשכונה של חולון.

## הנצחת האתר כיום
לאחר המלחמה הקימה עיריית חולון פארק מסביב לאתר הפילבוקס. המבנים ההיסטוריים שבפארק שומרו, והוקם אתר להנצחת הנופלים.

סמוך לפילבוקס שלט המספר את סיפורו של "מבצע חמץ" והקרב הקשה על התל. בנוסף ישנה מפה אשר מתארת את האזור.

## קישורים חיצוניים

## הערות שוליים

קטגוריה:חולון: מבנים
קטגוריה:ישראל: אתרי הנצחה
קטגוריה:ישראל: ביצורים
בית יוספזון

ממוזער|לוח זיכרון שהוצמד לקיר הבית בשנת 1960|250px
**בית יוספזון** הוא הבית הראשון שנבנה ברחובות. הבית נבנה על ידי יהודה לייב יוספזון, והיה בעת הקמתו הבית היחיד במושבה. בית זה שימש דוגמה לבניית בתים אחרים במושבה, ובו אף נבחר הוועד הכללי הראשון של המושבה רחובות. אבן הפינה לבית המצוי ברחוב יעקוב 20, הונחה בט"ו באב ה'תר"ן. האתר הוכר כאתר מורשת על ידי המועצה לשימור אתרי מורשת בישראל.

## היסטוריה
יהודה לייב יוספזון נולד בבריסק, עיירה קטנה ברוסיה. ב-1890 עלה לישראל מטעמים ציוניים. עם הגעתו ליפו, החל לחפש מקום שבו יוכל לרכוש אדמה. הוא נשלח יחד עם ניסן קנטרוביץ (1855–1941) להתיישב על אדמת דוראן כדי לקבוע עליה בעלות. הוא רכש כמאה דונם אדמה מחברת "מנוחה ונחלה", שמרכז פעילותה היה אז בוורשה, וחזר לבריסק על מנת להציע לבני משפחתו להפליג איתו ארצה. הצטרפו אליו שניים מילדיו וכלתו, בעוד שלושת הילדים הנותרים נותרו ברוסיה (אחת מהם עלתה לארץ בהמשך, אך אחר כך היגרה לארצות הברית, ובהמשך הצטרף אליה עוד אחד מילדיו הנותרים של יוספזון).

יהודה לייב יוספזון הגיע לרחובות עם קבוצה של תשעה מתיישבים יחידים. כל אחד מן המתיישבים קיבל מגרש לבניית ביתו. יוספזון היה הראשון שבנה בית על המגרש שקיבל. בניית הבית החלה ב-1890. לימים, נקרא הבית על שם מייסדו – בית יוספזון.

לפי סיפור פולקלור, לאחר חתימת החוזה לרכישת אדמות דוראן, ביקשה אולגה חנקין מקנטרוביץ ויוספזון שילונו לילה על אדמתם, כדי לקבוע חזקה עליה. הם עלו על שתי הגבעות במרכז אדמת דוראן: קנטרוביץ עלה על הגבעה שנמצאה ממערב לדרך, ויוספזון על הגבעה שממזרח לה. בהמשך, השניים צעדו זה לקראת זה, ובמקום בו שמעו זה את קריאתו של זה, עצרו וקבעו את מקום מגוריהם. ייתכן כי מעשה זה נועד לוודא כי במקרה צרה, כל אחד מהשניים יוכל לשמוע את צעקת חברו ולגשת לעזרתו.

בשנת 2018, הכריזה עיריית רחובות על פרויקט לשיקום ושימור הבית.

בשנת 2021, הבניין שופץ ובשנת 2022 נפתחה בו מסעדה.

## מבנה הבית
בית יוספזון מהווה דוגמה טיפוסית דוגמה לבתים הראשונים של רחובות בדרך בנייתו, בחומרי הבנייה ובחומה המקיפה אותו. קירותיו היו עשויים מ"דבש" - תערובת של חמרה ותבן, ומאבני כורכר. הגג היה עשוי מרעפים, והחלונות עוצבו כצרים וארוכים. הבית כלל חדר מגורים מרכזי, שני חדרים קטנים, מטבח, מרתף, מרפסת מקורה ועליית גג. במטבח עמדו תנור אפייה וארון אוויר (ארון אשר גבו היה הקיר החיצוני של הבניין, ואשר שימש לשימור מזון). בחלקו האחורי של הבית הייתה חצר, אשר יוספזון נטע בה עצי פרי וירקות.

## גלריית תמונות

הבית הראשון בית יוספזון - אתרי מורשת במרכז הארץ 2015 - רחובות (11).JPG|
הבית הראשון בית יוספזון - אתרי מורשת במרכז הארץ 2015 - רחובות (12).JPG|
הבית הראשון בית יוספזון - אתרי מורשת במרכז הארץ 2015 - רחובות (14).JPG|
הבית הראשון בית יוספזון - אתרי מורשת במרכז הארץ 2015 - רחובות (4).JPG|
הבית הראשון בית יוספזון - אתרי מורשת במרכז הארץ 2015 - רחובות (19).JPG|


## קישורים חיצוניים

* בית יוספזון - אתר הארכיון לתולדות רחובות
* בית יוספזון ברחובות  - אתר "מסלולרי"
* בית יוספזון - אתר עיריית רחובות
* מפת רחובות, 1897 עם סימון חלקותיהם של ניסן קנטרוביץ (מדרום למגרש 10) ושל יוספזון (יוסיסוב) חלקת ליב יאסיסאוו בשמאל המפה, וחלקת ליב ויהושע יאסיסאוו (מס' 102) באתר הספרייה הלאומית, אוסף המפות ע"ש ערן לאור

## הערות שוליים

קטגוריה:אתרי מורשת במחוז מרכז
קטגוריה:רחובות: היסטוריה
קטגוריה:רחובות: מבנים
אווז האחו

ממוזער|אווז בגן חיות
ממוזער|אווז מעופף
ממוזער| ''Anser fabalis''
**אווז אחו** (שם מדעי: anser fabalis) הוא מין של אווז, קרוב לאווז האפור. יחסית למינים אחרים של אווז, גודלו בינוני. תפוצתו בעיקר באירופה ובאסיה. בישראל הוא נחשב לעוף נדיר (כמו קרובו האווז האפור שאף הוא נדיר בארץ). אזור הדגירה של אווז האחו משתרע מצפון אירופה עד לצפון-מזרח אסיה.

## מידע כללי
בדומה לעגורים, האווזים רועים בשדה, וזאת בניגוד לברווזים האוכלים בתוך המים. באזורים שבהם עגורים ואווזי אחו רועים בשדה יחד (כמו בישראל), האווזים מפיקים תועלת מכך שהעגורים מתריעים מפני טורפים. בשרו של אווז האחו משמש למאכל אדם (גם בישראל).

## תיאור
אווז האחו נפוץ בעיקר באירופה ובאסיה, אך בישראל הוא נדיר למדי, שכן הוא מעדיף אזורים צפוניים יותר. בתי-גידולו האופייניים הם בריכות, אגמים, נהרות ושדות מרעה פתוחים. יחסית למיני אווז אחרים, גודלו בינוני וצווארו ארוך. אורך גופו של פרט בוגר: 68-90 ס"מ, מוטת כנפיו 140-174 ס"מ ומשקלו כ-4 קילוגרם. הזכרים גדולים מהנקבות במידה ניכרת. צבע נוצותיו כהה יחסית. קצה המקור כהה ובסיסו כתום. גם הרגליים לרוב כתומות. בעונת הקינון הוא דוגר בעשב ובאיים בטונדרה ובטייגה. בחורף הוא נמצא בשדות חקלאים, במישורי עשב, בחוף הים ובשפכי נהרות. אווז האחו אינו נתון בסכנת הכחדה.

## פירוש שמו
פירוש השם המדעי של אווז האחו הוא "אווז השעועית" (faba – שעועית), וכך הוא מכונה גם באנגלית (bean goose), זאת כיוון שהוא רועה לרוב בשדות חקלאיים שבהם מגדלים שעועית. הוא ניזון מנבטים ומעלים צעירים שהוא מוצא בשדה.

## תת-מינים של אווז האחו
רוב החוקרים מבחינים בין שתי קבוצות של אווזי אחו.

הקבוצה הראשונה היא הדוגרים הדרומיים יותר, המצויים לרוחב רצועת הטייגה מסקנדינביה מזרחה עד למזרח סיביר. קבוצה זו גדולה יותר, והפרטים בה מתאפיינים בצוואר ובמקור ארוכים יחסית. בקבוצה זו שלוש תת-קבוצות: fabalis, middendorfi ו-johanesoni.

הקבוצה השנייה היא הדוגרים הצפוניים יותר, המצויה לרוחב רצועת הטונדרה, מהטונדרה של צפון מערב רוסיה לרוחב אסיה עד לצפון מזרח אסיה. קבוצה זו קטנה יותר. הפרטים בה מתאפיינים בצוואר ובמקור קצרים יחסית. בקבוצה זו שתי תת-קבוצות: rossicus ו-serrirostris.

## תפוצה בישראל
אווז האחו נצפה בישראל חמש פעמים, מתוכן שלוש פעמים באגמון החולה:

**-** תצפית ראשונה - אילת, מרץ 2007 - במגרש הכדורגל העירוני.

**-** תצפית שנייה - במאגר כפר ברוך בחורף 2011/2012.

**-** תצפית שלישית - באגמון החולה בחורף 2013/2014.

**-** תצפית רביעית - ביקור אביבי ב-2.3.15 באגמון החולה-קק"ל.

- אווז האחו ה-5 לישראל נמצא ב-8.12.16 באגמון החולה.***'

== נדידה של אווז האחו ==
האווזים נודדים בדרך כלל מהצפון הרחוק - אזור סקנדינביה וסיביר, שם הם מקננים בקיץ, אל האזורים המישוריים של מרכז אירופה, סביב הים השחור, כמו בולגריה, רומניה ואוקראינה שבהם הם עושים את החורף.***'

## קישורים חיצוניים

* דיסקוס הגליל- אווז אחו
* אתר הצפרות הישראלי- אווז אחו
* mynet עמק וגליל - אווז האחו קפץ לביקור באגמון החולה 

## הערות שוליים

קטגוריה:טקסונים שתוארו בידי ג'ון לאת'אם
קטגוריה:בעלי חיים שתוארו ב-1787
קטגוריה:אווזים
קטגוריה:ארץ ישראל: אווזאים
קטגוריה:רוסיה: עופות
קטגוריה:שוודיה: עופות
בארית ההרים

**בארית ההרים** (שם מדעי: *Petronia petronia*) היא ציפור שיר קטנה ממשפחת הדרוריים. היא חיה בצפון אפריקה ואסיה במקומות הרריים, באזורים מצוקיים ומסולעים שבהם צמחייה פזורה.

## תיאור כללי
אורכה של בארית ההרים 14–15 ס"מ, משקלה 26–39 גרם ומוטת כנפיה 21-23 ס"מ.

הבארית דומה מאוד לנקבת דרור הבית אולם גופה גדול ומגושם יותר, ונבדל מגופה של נקבת הדרור בשני פסי עין בהירים.

המקור שלה עבה וחזק, ראשה גדול, וזנבה רבוע, כהה ובעל קצה לבנבן. היא בעלת פס גבה בהיר ועבה אשר תחום על ידי פסים כהים בצידי הכיפה. החלקים העליונים של גופה בעלי פספוס בולט, וחלקי גופה התחתונים לבנבנים ובעלי פספוס אורך בולט. על החזה העליון כתם צהוב מובהק, המקיים תפקיד חשוב בעונת הרבייה: כתם זה מעיד על האטרקטיביות של פרטי בארית ההרים ועל מעמדם החברתי.

## סביבת מחיה, תפוצה ומגמת אוכלוסין
בארית ההרים חיה בהרים, במצוקים ובאזורים מסולעים בעלי צמחייה פזורה. היא מקננת באזורי סלע בחצי האי האיברי, צפון אפריקה, לאורך דרום אירופה ועד מרכז אסיה. בארץ, הבארית נצפית לעיתים. היא דוגרת בעיקר במרכז וצפון הארץ, במקומות כגון: הר החרמון, הר הארבל, ודרומה יותר, בהר עמשא, חברון ואזורים הרריים נוספים במדבר יהודה. כמו כן, היא נצפית בגליל, באזור צפת ורמת דלתון.

ברוב אזורי התפוצה שלה הבארית אינה נודדת, למעט אוכלוסיות אסיה, שבחודשי החורף נודדות לאזורים דרומיים יותר.

במהלך שנות ה-90 באריות ההרים חוו ירידה מתונה באוכלוסייה. ככל הנראה הגורם לכך הוא פיתוח מדינות צפון אפריקה. אוכלוסיית הבאריות נתונה במגמת עלייה, וכמעט שאינה נפגעת. זאת, הודות לכך שאזורי המחיה של הבארית קשים לגישה, והשפעת האדם בהם מועטה.

## תזונה
בסתיו ובחורף, בארית ההרים ניזונה מזרעי מינים שונים של צמחי יער, מפירות ומפירות יער. במהלך האביב והקיץ, היא ניזונה בעיקר מחרקים, חגבים וזחלים, אבל גם מדובדבנים ומפירות אחרים.

## ראו גם
* דרור הבית
* דרור ספרדי

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:דרוריים
קטגוריה:ארץ ישראל: דרוריים
קטגוריה:בעלי חיים שתוארו ב-1766
אלינאייר

**אלינאייר** הייתה חברת תעופה יוונית שבסיסה הראשי נמצא בסלוניקי. החברה הוקמה ב-19 בפברואר 2013 וביצעה את טיסתה הראשונה כשנה מאוחר יותר בפברואר 2014. שם החברה הורכב מצירוף המילה היוונית -“Έλλην” (באנגלית: Ellin) שמשמעותה-יווני והמילה האנגלית "Air".

החברה הייתה חלק מקבוצת מאוזנידיס שהמסחר בה הופסק בשנת 2021. כל מטוסי החברה, הוחזרו לחברות מהן נחכרו.

## צי המטוסים
צי המטוסים של החברה, אשר כאמור אינו כולל כיום אף מטוס, כלל  נכון לדצמבר 2018 :

## פעילות החברה בישראל
החברה הפעילה טיסות עונתיות לנמל התעופה בן-גוריון מקוס, הרקליון וסלוניקי. הטיסות הופעלו על ידי מטוסי האיירבוס של החברה.

## קישורים חיצוניים

* 

## הערות שוליים

קטגוריה:חברות תעופה יווניות
קטגוריה:סלוניקי